Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 8789

2. ábra: Az értékközvetítő és képességfejlesztő program pedagógiája és pedagógiai programcsomagja A tanítási program A tanítási program az adott tantárgy (adott évfolyamon történő) tanításához, a tanulás segítéséhez szükséges pedagógustudást írja le. Négyféle tudást közvetít: Â szubsztantív tudást (amely azt írja le, hogy mi az a valami – ismeret, tevékenység –, amit tanítania kell a pedagógusnak); Â stratégiai tudást (amely azt írja le, hogy azt a valamit – ismeretet, tevékenységet – hogyan lehet megtanítani, illetve a megtanulását segíteni); Â diagnosztizáló tudást (amely leírja a tanulási-tanítási folyamatban előforduló lehetséges tanulótípusokat, és a velük való bánásmódra is javaslatot tesz); Â normatudást (amely a tanulásirányítás normáit rögzíti). (Amennyiben az adott tantárgyhoz nem áll rendelkezésre részletes tanítási program, a tanításhoz, tanulásszervezéshez tantárgyi útmutató nyújt megfontolandó segítséget.) 2006/20/II. szám A feladatgyűjtemény A feladatgyűjtemény feladatai, feladattípusai a differenciált tanulásirányításhoz adnak segítséget évfolyamonként. Használatuk megkönnyíti az egyes foglalkozásokra, órákra való felkészülést. A feladatok leképezik a részletes tanterv tananyagait, és lehetőséget kínálnak az egyes tevékenységek és ismeretek minél változatosabb gyakorlására. Projektek, modulok leírása A tananyag sajátos szerveződési formája lehet a projektleírás, illetve modulok leírása. Mivel ezen egységek többnyire adott témák köré csoportosulnak, egyaránt tartalmazhatnak tantervbe, tankönyvbe, munkafüzetbe, illetve tanítási programba illő elemeket. A projektek alkalmazása esetén ajánlott a hagyományos óraszervezéstől való eltérés. Az időterv Az időterv (tanmenet) az egyes tevékenységek és ismeretek tanulásának, gyakorlásának időben való tervezéséhez nyújt segítséget tantárgyanként (és évfolyamonként). TANTERVHASZNÁLATI ÚTMUTATÓ A tantervi csomag a szakiskola első szakaszára (a 9–10. évfolyamra) kínál tanterveket E tantervek elrendezését (lefűzését), illetve a tantervek keresését piktogramok és sorszámozott léniák segítik. Piktogramok Az olvasó háromféle piktogrammal találkozhat a tantervi csomagban. E piktogramok a tantervek választhatóságát, illetve a mindenütt kötelezőségét jelölik. A jelentkező kézzel jelölt tantárgy azt jelenti, hogy az így megjelölt tantárgyak egyikének tanulása kötelező a tanulónak. (Az óratervben tüntettük föl, hogy mely tantárgyak közül kell legalább egyet tanítani.) $ A mosolygós arc a szabadon választható tantárgyakat jelöli. ☺ A jing-jang jellel jelölt tantervek (Pl. Önművelés, könyv- és könyvtárhasználat; Munka-, alkotás- és pályaismeret, Környezettudatos magatartás) tematikáját valamennyi tantárgy tanulásának-tanításának tervezése során figyelembe kell vennie a pedagógusnak. E tantervek külön fejezetben találhatók: a Kiemelt fejlesztési feladatokhoz készült ún. Kereszttantervek fejezetében. ☯ 2006/20/II. szám A tantárgy tantervi felépülése Egy-egy tantárgy tantervét az alábbi struktúra jellemzi: Â Átfogó tantervi ismertető (a tantárgy 9–10. évfolyamos szakaszainak elején) Â A tantárgy tanulásának általános célkitűzései (a tantárgy 9–10. évfolyamos szakaszainak elején) Â A tantárgy tanulásához javasolt taneszköz és tanítási segédlet (a tantárgy 9–10. évfolyamos szakaszainak elején) Â Tanulási cél (az egyes évfolyamok elején) Â Az évfolyamonkénti részletes tantervek táblázatai az alábbi tartalmi egységeket tartalmazzák: TEMATIKUS TANANYAG TANULÁSI PROGRAM TELJESÍTMÉNY MINIMÁLIS OPTIMÁLIS Â Tanév végi követelmények (az egyes évfolyamok részletes tanterve után) (Részletesebben lásd A Képességfejlesztő és értékőrző kerettanterv teljes tanterve cím alatt!) Rövidítéseinek feloldása FOGY: Értékvédelem és fogyasztóvédelem HON: Hon- és népismeret INKO: Információs és kommunikációs kultúra MÁS: Másság az iskolában és az életben ORVO: Egészség és orvoslás ÖNI: Önismeret TANU: Tanulásmódszertan UNIV: Helyünk a világegyetemben VÉD: Környezettudatos magatartás 2006/20/II. szám ÚTMUTATÓ A KÉK-ET VÁLASZTÓ ISKOLÁK SZÁMÁRA HELYI TANTERVEIK ELKÉSZÍTÉSÉHEZ, ADAPTÁCIÓJÁHOZ Bizonyosra vesszük, hogy akadnak még Magyarországon szakiskolai intézmények, amelyeket a KÉK szellemisége „megfog”, és lesznek iskolák, amelyek kerettantervi ajánlatunkat elfogadják, respektálják. E feltételezésekből kiindulva fogalmaztuk meg útmutatásainkat az újonnan jelentkező intézmények számára. I. A Képességfejlesztő és Értékőrző Kerettanterv lehetséges szerepe a helyi tantervek kidolgozásában Az alábbi útmutató a Képességfejlesztő és Értékőrző Kerettantervnek mint ajánlott kerettantervnek két funkciót tulajdonít:

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes